സമൂഹ മാദ്ധ്യമങ്ങളിലൂടെ അപകീര്ത്തിപ്പെടുത്താന് ശ്രമം രഞ്ജിനി ഹരിദാസിനെതിരെ എസ് പിക്ക് നഗരസഭാധ്യക്ഷയുടെ പരാതി കൊച്ചി സമൂഹ മാദ്ധ്യമങ്ങളിലൂടെ അപകീര്ത്തിപ്പെടുത്താന് ശ്രമിച്ചെന്നാരോപിച്ച് അവതാരക രഞ്ജിനി ഹരിദാസിനെതിരെ പരാതി നല്കി തൃക്കാക്കര നഗരസഭാധ്യക്ഷ അജിതാ തങ്കപ്പന്. നടന് അക്ഷയ് രാധാകൃഷ്ണന്റെ പേരും പരാതിയില് പരാമര്ശിച്ചിട്ടുണ്ട് . കൂടുതല് വാര്ത്തകള്ക്ക് ഈവനിംഗ് കേരള ന്യൂസ് വാട്സാപ്പ് ഗ്രൂപ്പില് അംഗമാകാന് ക്ലിക്ക് ചെയ്യൂ നഗരസഭയ്ക്കെതിരെ നടക്കുന്ന ആരോപണങ്ങളിലേക്ക് ഇരുവരും തന്റെ പേരും ചേര്ക്കാന് ശ്രമിക്കുകയാണെന്ന് അജിതാ തങ്കപ്പന് പരാതിയില് പറയുന്നു . സമൂഹമാദ്ധ്യമങ്ങളില് തന്റെ ചിത്രവും നല്കി അസഭ്യമായ രീതിയില് പ്രചാരണങ്ങള് നടത്തുന്നുണ്ട് . പലതിലും വളരെ മോശം രീതിയിലുള്ള കമന്റുകള് വരുന്നുണ്ടെന്നും പരാതിയില് പറയുന്നു . പല പോസ്റ്റുകളുടെയും സ്ക്രീന് ഷോട്ടുകള് സഹിതമാണ് അജിതാ തങ്കപ്പന് തൃക്കാക്കര എസ് പിക്ക് പരാതി നല്കിയത് . തൃക്കാക്കര നഗരസഭാ പ്രദേശത്ത് നായ്ക്കളെ കൂട്ടത്തോടെ കൊന്ന് കുഴിച്ചുമൂടിയിരുന്നു . നഗരസഭ മാലിന്യ സംസ്കരണ കേന്ദ്രത്തിനോട് ചേര്ന്നാണ് നായ്ക്കളെ കുഴിച്ചിട്ടിരുന്നത്. 30ഓളം നായകളുടെ ജഡങ്ങളാണ് കണ്ടെത്തിയത് . ഭരണസമിതിയുടെ അറിവോടെയാണ് സംഭവം നടന്നതെന്ന ആരോപണം ശക്തമാണ്. സംഭവത്തിനെതിരെ രഞ്ജിനി ഹരിദാസ് പ്രതിഷേധയോഗം നടത്തിയിരുന്നു . ഇതില് പങ്കെടുത്ത പലരും നഗരസഭ ഓഫീസിനു മുന്നില് കുത്തിയിരുന്ന് പ്രതിഷേധിക്കുകയും ചെയ്തു . Share this: Click to print Opens in new window Click to email this to a friend Opens in new window More ഇവിടെ പോസ്റ്റു ചെയ്യുന്ന അഭിപ്രായങ്ങള് ഈവനിംഗ് കേരളയുടേതല്ല. അഭിപ്രായങ്ങളുടെ പൂര്ണ ഉത്തരവാദിത്തം രചയിതാവിനായിരിക്കും. കേന്ദ്ര സര്ക്കാരിന്റെ ഐടി നയപ്രകാരം വ്യക്തി, സമുദായം, മതം, രാജ്യം എന്നിവയ്ക്കെതിരായി അധിക്ഷേപങ്ങളും അശ്ലീല പദപ്രയോഗങ്ങളും നടത്തുന്നത് ശിക്ഷാര്ഹമായ കുറ്റമാണ്. ഇത്തരം അഭിപ്രായ പ്രകടനത്തിന് നിയമനടപടി കൈക്കൊള്ളുന്നതാണ്.